नेपाल औद्योगिक विकास निगम
नेपाल औद्योगिक विकास निगम लिमिटेड  नेपाल राष्ट्र बैङ्कको वर्गिकरण अनुसार "ख वर्ग"मा पर्ने एक बैक हो। यो नेपाल सरकारको स्वामित्वमा सञ्चालित संस्थान थियो । यो उद्योग मन्त्रालयको मातहतमा सञ्चालित संस्थान हो । नेपाल औद्योगिक विकास निगम ऐन, २०४६ अनुसार यो संस्था बनेको हो ।

अनियमितता
बैङ्कमा कर्मचारी भर्ना गर्दा भएको अनियमितता, बैठक भत्तालगायत अन्य भत्ता भुक्तानीमा अनियमितता, उप-दान कोषबाट अनियमित रूपमा रकम भुक्तानी, शेर्पा आउटडोर गुड इन्डस्ट्रिज (काजी शेर्पा समेत), होटल एभरेस्ट इन्टरनेसनल लिमिटेड, भृकुटी पल्प एन्ड पेपर लिमिटेड, पुष्पा बानियाँ र राजाराम बानियाँ (हाउजिङ लोन), हिमशिखर कार्पेट उद्योग प्रालि, श्रीराम सुगर मिललगायत संस्थामा गैरकानुनी रूपमा ऋण लगानी गरेको, मिनाहा दिइएको, ऋण पुनःसंरचना गरेको, कम्पनी रजिस्ट्रारको कार्यालयलाई कानुनबमोजिम बुझाउनुपर्ने विवरण निर्धारित समयमा नबुझाए बापत तिरेको जरिवाना संस्थाबाट तिरेर नोक्सान पुर्‍याएको, व्यवस्थापक वा सञ्चालक समितिको नियुक्ति मापदण्ड विपरीत भएको  थियो ।

विलय
नेपाल सरकारले २०७३ माघ १४ गते (नेपाल औद्योगिक विकास निगम लिमिटेड) एन.आई.डिसीलाई राष्ट्रिय वाणिज्य बैङ्कमा गाभ्ने निर्णय गरेपछि दुई बैङ्कका ३/३ जना प्रतिनिधि रहने गरी निर्मलहरि अधिकारीको संयोजकत्वमा २०७३  फागुन ६ गते संयुक्त मर्जर समिति गठन भएको थियो ।
राष्ट्रिय वाणिज्य बैङ्क र एन.आई.डिसी डेभलपमेन्ट बैङ्कले एकीकृत कारोबार थालेका छन् ।

सन्दर्भ सामग्रीहरू

नेपाली बैङ्कहरू
बैङ्कहरू
अर्थतन्त्रहरू